चीन में 'मुइफा' का प्रभाव बरकरार  
आधिकारियों ने बताया कि सोमवार तड़के चेतावनी जारी कर मछेरों की 20,000 नौकाओं को लौट आने को कहा गया।
चीन में समुद्री तूफान मुइफा देश के पूर्वी तट के साथ बढ़ रहा है जबकि इसकी वजह से शेंगदोंग प्रांत से एक लाख से ज्यादा लोगों को सोमवार को सुरक्षित स्थानों पर पहुंचा दिया गया।   आधिकारियों ने बताया कि सोमवार तड़के चेतावनी जारी कर मछेरों की 20,000 नौकाओं को लौट आने को कहा गया।  प्रांतीय मौसम वेधशाला के अनुसार रविवार को तूफान के कमजोर होने के बाद शेंगदोंग के तटीय इलाकों में मूसलाधार बारिश होने से करीब 85 काउंटी और गांवों में पानी भर गया।  समाचार एजेंसी सिन्हुआ के अनुसार 'मुइफा' इस वर्ष आने वाला चीन में नौंवा समुद्री तूफान है। अधिकारियों ने बताया कि छह हजार सैन्य कर्मियों को बचाव एवं पुनर्निर्माण कार्यो के लिए तैयार रखा गया है।